תביעת רשלנות רפואית על התרשלות בניהול הלידה ונזק בשל תשניק בלידה מוגשת הן בשם הילד שנפגע והן בשם הוריו. לפיכך היא כוללת שתי עילות תביעה נפרדות הקשורות שתיהן באותו מעשה.
עילת התביעה של הילד גדולה משמעותית מעילת התביעה של ההורים והיא מתיישנת במלאת 25 שנה להולדת הילד.
עילת התביעה של ההורים בגין הרשלנות בלידה והנזקים הישירים שנגרמו להם, כמו למשל אובדן שכר בשל הצורך לטפל בילד, קטנה יותר מעילת התביעה של הילד והיא מתיישנת בחלוף 7 שנים מהלידה.
מומלץ לכן במידת האפשר להגיש תביעת רשלנות רפואית בגין ניהול הלידה בטרם מלאו לילד 7 שנים, אולם גם לאחר גיל זה ניתן להגיש תביעה בעילת התביעה של הילד, שהיא העיקרית כאמור.